කෙසේ වෙතත් දුරකථන ඇමතුම ලබාදී ටික වේලාවකට පසු ධම්මික බණ්ඩාර සිය සුඛෝපභෝගී රථයෙන් නිවසට පැමිණි අතර, නිවස තුළ සිටි තරුණයින් දෙදෙනෙකු ඔහු පැමිණි විගසම ගේට්ටුව වසා දැමුවා.ඇතුළතින් විශාල ලෑලි වැනි යමක් තබා ගේට්ටුවේ ඇති සිදුරුද වසා දැමුවේ පිටත සිටින පුද්ගලයින්ට නිවස ඇතුළත නොපෙනෙන පරිදියි.අනතුරුව වරකාපොල පොලීසියේ නිලධාරීන් දෙදෙනෙකු පැමිණ ධම්මික බණ්ඩාරගේ නිවසට ඇතුලුවූ අතර, කෙටි වේලාවක් තුළදී ඔවුන් පිටතට පැමිණ හිරු ප්‍රවෘත්ති අංශයේ කණ්ඩායමට සඳහන් කළේ ධම්මික බණ්ඩාර මේ වනවිට අසනීප තත්වයක පසුවන බැවින් එම ස්ථානයෙන් පිටත්ව යන ලෙසයි.අනතුරුව මේ සම්බන්ධයෙන් අප කෑගල්ල ජ්‍යෙෂ්ඨ පොලිස් අධිකාරී කේ.බී. කීර්තිරත්න වෙත දැනුම් දුන් අතර, ඒ සමගම වරකාපොල පොලීසියේ නිලධාරීන් දෙදෙනා පැමිණි ජීප් රථයෙන් පිටත්ව ගියා.